CELEX: 32016R1426
Language: lt
Date: 2016-08-25 00:00:00
Title: 2016 m. rugpjūčio 25 d. Komisijos įgyvendinimo reglamentas (ES) 2016/1426, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos etofumezato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

26.8.2016   
               
               
                  LT
               
               
                  Europos Sąjungos oficialusis leidinys
               
               
                  L 231/34
               
            KOMISIJOS ĮGYVENDINIMO REGLAMENTAS (ES) 2016/1426
      2016 m. rugpjūčio 25 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos etofumezato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
      kadangi:
      
                  (1)
               
               
                  Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos etofumezato patvirtinimas baigia galioti 2017 m. liepos 31 d.;
               
            
                  (2)
               
               
                  paraiška dėl etofumezato patvirtinimo galiojimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (3) 1 straipsnį per tame straipsnyje nustatytą laikotarpį;
               
            
                  (3)
               
               
                  pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška yra išsami;
               
            
                  (4)
               
               
                  valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2015 m. sausio 28 d. pateikė ją Europos maisto saugos tarnybai (toliau – Tarnyba) ir Komisijai;
               
            
                  (5)
               
               
                  Tarnyba pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
               
            
                  (6)
               
               
                  2015 m. gruodžio 18 d. Tarnyba pateikė Komisijai išvadą (4) dėl to, ar galima manyti, kad etofumezatas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2016 m. kovo 8 d. Komisija pateikė etofumezato patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;
               
            
                  (7)
               
               
                  pareiškėjui buvo suteikta galimybė pateikti pastabas dėl patvirtinimo galiojimo pratęsimo ataskaitos;
               
            
                  (8)
               
               
                  nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis;
               
            
                  (9)
               
               
                  todėl tikslinga pratęsti etofumezato patvirtinimo galiojimą;
               
            
                  (10)
               
               
                  etofumezato patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra etofumezato, leidžiamos naudojimo paskirtys. Todėl nėra tikslinga toliau riboti jo kaip herbicido naudojimą;
               
            
                  (11)
               
               
                  tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų nustatyti didžiausias leidžiamąsias dviejų toksikologiškai svarbių priemaišų pagamintoje veikliojoje medžiagoje koncentracijas;
               
            
                  (12)
               
               
                  pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
               
            
                  (13)
               
               
                  Komisijos įgyvendinimo reglamentu (ES) 2016/950 (5) etofumezato patvirtinimo galiojimo pabaigos data pratęsta, kad jo patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Kadangi sprendimas dėl pratęsimo priimtas iki šios pratęstos galiojimo pabaigos datos, šis reglamentas turėtų būti taikomas nuo 2016 m. lapkričio 1 d.;
               
            
                  (14)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Veikliosios medžiagos patvirtinimo pratęsimas
      I priede nurodytos veikliosios medžiagos etofumezato patvirtinimo galiojimas pratęsiamas pagal šiame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas ir taikymo data
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2016 m. lapkričio 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. rugpjūčio 25 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         (3)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
      
         (4)  EFSA Journal 2016;14(1):4374, 141 pp. doi:10.2903/j.efsa.2016.4374.
      
         (5)  2016 m. birželio 15 d. Komisijos įgyvendinimo reglamentas (ES) 2016/950, kuriuo dėl veikliųjų medžiagų 2,4-DB, beta-ciflutrino, etilkarfentrazono, Coniothyrium minitans (padermė CON/M/91–08 (DSM 9660)), ciazofamido, deltametrino, p-dimetenamido, etofumezato, fenamidono, flufenaceto, flurtamono, foramsulfurono, fostiazato, imazamokso, jodsulfurono, iprodiono, izoksaflutolo, linurono, maleino hidrazido, mezotriono, oksasulfurono, pendimetalino, pikoksistrobino, siltiofamo ir trifloksistrobino patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011(OL L 159, 2016 6 16, p. 3).
      
         I PRIEDAS
         
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo termino pabaiga
                  
                  
                     Konkrečios nuostatos
                  
               
                     Etofumezatas
                     CAS Nr. 26225–79–6
                     CIPAC Nr. 233
                  
                  
                     (RS)-2-etoksi-2,3-dihidro-3,3-dimetilbenzofuran-5-il metansulfonatas
                  
                  
                     ≥ 970 g/kg
                     Šios gamybos priemaišos kelia susirūpinimą dėl toksiškumo; jų kiekis techninėje medžiagoje neturi viršyti:
                     
                                 —
                              
                              
                                 EMS; etilo metano sulfonatas: ne daugiau kaip 0,1 mg/kg
                              
                           
                                 —
                              
                              
                                 iBMS; izobutilo metano sulfonatas: ne daugiau kaip 0,1 mg/kg
                              
                           
                  
                     2016 m. lapkričio 1 d.
                  
                  
                     2031 m. spalio 31 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į etofumezato patvirtinimo galiojimo pratęsimo ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:
                     
                                 —
                              
                              
                                 vandens organizmams keliamai rizikai.
                              
                           Naudojimo sąlygose prireikus nurodomos rizikos mažinimo priemonės.
                  
               
            (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedas iš dalies keičiamas taip:
         
                     1)
                  
                  
                     A dalyje etofumezatui skirtas 29 įrašas išbraukiamas;
                  
               
                     2)
                  
                  
                     B dalis papildoma šiuo įrašu:
                     
                                 Numeris
                              
                              
                                 Įprastas pavadinimas, identifikavimo numeriai
                              
                              
                                 IUPAC pavadinimas
                              
                              
                                 Grynumas (*)
                                 
                              
                              
                                 Patvirtinimo data
                              
                              
                                 Patvirtinimo galiojimo termino pabaiga
                              
                              
                                 Konkrečios nuostatos
                              
                           
                                 „102
                              
                              
                                 Etofumezatas
                                 CAS Nr. 26225–79–6
                                 CIPAC Nr. 233
                              
                              
                                 (RS)-2-etoksi-2,3-dihidro-3,3-dimetilbenzofuran-5-il metansulfonatas
                              
                              
                                 ≥ 970 g/kg
                                 Šios gamybos priemaišos kelia susirūpinimą dėl toksiškumo; jų kiekis techninėje medžiagoje neturi viršyti:
                                 
                                             —
                                          
                                          
                                             EMS; etilo metano sulfonatas: ne daugiau kaip 0,1 mg/kg
                                          
                                       
                                             —
                                          
                                          
                                             iBMS; izobutilo metano sulfonatas: ne daugiau kaip 0,1 mg/kg
                                          
                                       
                              
                                 2016 m. lapkričio 1 d.
                              
                              
                                 2031 m. spalio 31 d.
                              
                              
                                 Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į etofumezato patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                 Atlikdamos šį bendrą vertinimą valstybės narės ypatingą dėmesį skiria:
                                 
                                             —
                                          
                                          
                                             vandens organizmams keliamai rizikai.
                                          
                                       Naudojimo sąlygose prireikus nurodomos rizikos mažinimo priemonės.“
                              
                           
               
            (*)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.